
8. pielikums
Iepirkuma ID Nr. RSU 2026/152/AK 
nolikumam
LĪGUMA PROJEKTS
Līgums Nr. ______________
Mēbeļu izgatavošana un uzstādīšana Dzirciema ielā 16, C un K korpusam, Rīgā


Rīgā, 							DATUMU SKATĪT LAIKA ZĪMOGĀ
Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”) ____ (Amats) _____ (Vārds Uzvārds) personā, kurš rīkojas atbilstīgi ______________ (pārstāvības pamats –pilnvara, rīkojums u.c.) (turpmāk saukts – Pasūtītājs), no vienas puses,
un
____________________ „___________________”____ (Amats) _____ (Vārds Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums u.c.) (turpmāk saukts – Piegādātājs), no otras puses (turpmāk abi kopā saukti – Puses, katrs atsevišķi Puse),
[bookmark: _Hlk236750651]atbilstoši Pasūtītāja rīkotā atklātā konkursa “Mēbeļu izgatavošana un uzstādīšana Dzirciema ielā 16, C un K korpusam, Rīgā” (ID Nr. RSU 2026/152/AK) (turpmāk – Atklāts konkurss), iepirkuma priekšmeta  rezultātiem, izsakot savu brīvu gribu – bez maldības, viltus vai spaidiem, noslēdz šādu līgumu (turpmāk – Līgums):
Līgumā izmantotie termini
Objekts – Pasūtītājam piederošs nekustamais īpašums Rīgā, Dzirciema ielā 16, kurā tiek īstenota būvniecības iecere, tajā skaitā tiek veikta dažādu preču piegāde un uzstādīšana;
Būvuzņēmējs - Ieceres realizācijai saistīto būvdarbu un kopējās būvdarbu koordinācijas nodrošinātājs, kas ar saviem būvspeciālistiem un citiem nepieciešamajiem resursiem un materiāliem nodrošina ēkas būvdarbus līdz Objekta pieņemšanai ekspluatācijā, saskaņā ar  SIA “ARMOSTIL” noslēgto līgumu par “Apvienoto projektēšanu, būvdarbiem un autoruzraudzību objektam "Infrastruktūras modernizēšanai nepieciešamo telpu pielāgošana Dzirciema ielā 16, Rīgā” un saskaņā ar  piegādātāju apvienību Sabiedrība ar ierobežotu atbildību “NEXTHOME”, SIA “Jungrex” un SIA “GJ Būve” noslēgto līgumu par “RSU K korpusa 1. un 2.stāva telpu daļas pārbūvi Dzirciema ielā 16, Rīgā”.  Būvdarbu laikā Būvuzņēmējs veic Pasūtītāja pārstāvja funkcijas, jautājumos, kas saistīti ar būvdarbu organizēšanu, darba aizsardzību būvobjektā, ēkas pieņemšanu ekspluatācijā, saistošās izpilddokumentācijas komplektācijā un ēkas būvdarbu atbilstībā saistošajiem normatīvajiem aktiem;
RSU\Piegādātājs(-i) – visi atsevišķu iepirkumu ietvaros noskaidroti, saistošu Ēkas būvdarbu, darbu un preču piegādes un uzstādīšanas nodrošinātāji;
Darbu zona – Atsevišķa Būvobjekta daļa, kas ar aktu nodota Uzņēmējam un citiem RSU\Piegādātājiem savu līgumdarbu realizācijai. Atbildība par Uzņēmējam nodotu darbu zonu būvdarbu un darbu laikā tiek nodota Uzņēmējam, izņemot gadījumus, kad ievērojot Tehniskās specifikācijas nosacījumus, Darbu zonā būvdarbus un darbus veic arī Būvuzņēmējs un/vai citi RSU\Piegādātāji, kuriem ir skaidri noteikta atbildība par Darbu zonu;
Preces – mēbeles,  ko piegādā un uzstāda Piegādātājs, tajā skaitā papildaprīkojums, kas nepieciešams Preču uzstādīšanai pilnvērtīgai funkcionēšanai Objektā saskaņā ar Tehnisko specifikāciju (1.pielikums);
Darbi – Preču piegāde, uzstādīšana un citas aktivitātes, kas kā piekritīgas Piegādātājam izriet no Līguma, tā pielikumiem, t.sk. no Tehniskās specifikācijas (1.pielikums) un no citas saistītās dokumentācijas un normatīvajiem aktiem.

1. Līguma priekšmets
1.1. Piegādātājs izgatavo, piegādā un uzstāda Preces Objektā, kā arī veic citas Darbos ietilpstošās aktivitātes un pienākumus saskaņā ar Līgumu un tā pielikumiem, t.sk. ar tehnisko specifikāciju un tās pielikumiem (1.pielikums) un finanšu piedāvājumu (2.pielikums) (turpmāk- Pakalpojumi). Puses ievēro, ka Tehniskās specifikācijas tekstā termina “Piegādātājs” vietā lietots termins “Uzņēmējs”.
1.2. Piegādātājs Darbus veic pats ar saviem līdzekļiem, iekārtām un citiem nepieciešamajiem resursiem.
2. Līgumcena un norēķinu kārtība
1. 
2. 
2.1. [bookmark: _Hlk185326264]Līgumcena par Preci, Preces izgatavošanu, piegādi un uzstādīšanu, ka arī garantijas nodrošināšanu ir atbilstīga Izpildītāja iesniegtajam finanšu piedāvājumam Atklātā konkursā, un kopumā visā Līguma darbības laikā nepārsniegs _________ EUR (__________), bez pievienotās vērtības nodokļa (turpmāk saukts – PVN) (turpmāk – Līgumcena).
2.2. Līguma 2.1.punktā noteiktā Līgumcena nevar tikt paaugstināta, sakarā ar cenu pieaugumu darbaspēka, nodokļu likmes vai nodokļu un citu normatīvo aktu izmaiņām, kas stāsies spēkā Līguma darbības laikā, un jebkuriem citiem apstākļiem, kas varētu ietekmēt Līgumcenu. Līgumcena paliek nemainīga visā Līguma darbības laikā.
2.3. Papildus Līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā. Ja saskaņā ar normatīvajiem aktiem turpmāk tiek grozīta PVN likme, Līgumcena ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.
2.4. Līgumcenā ir iekļautas visas izmaksas – Preces cena, Preces izgatavošanas, piegādes un uzstādīšanas izmaksas, darba spēka, nodokļu (izņemot PVN) un nodevu izmaksas, kā arī izmaksas, kas ir saistītas ar ražošanu, komplektēšanu, un garantijas/derīguma termiņa saistību izpildi, kā arī citas izmaksas, kas Izpildītājam rodas vai var rasties sakarā ar Līguma izpildi atbilstoši Tehniskajā specifikācijā paredzētajām prasībām. 
2.5. Samaksas kārtība:
2.5.1. Otrais starpposma maksājums ir 95% apmērā no Līgumcenas jeb EUR _____________ (summa vārdiem), neieskaitot PVN, un tiek izmaksāts 30 (trīsdesmit) dienu laikā pēc šādu priekšnoteikumu iestāšanās:
2.5.1.1. ir abpusēji parakstīts Sākotnējais Darbu pieņemšanas-nodošanas akts; 
2.5.1.2. Piegādātājs iesniedz Pasūtītājam Līguma nosacījumiem atbilstošu otrā starpposma rēķinu.
2.5.2. Noslēguma maksājums ir atlikušās Līgumcenas apmērā, 30 (trīsdesmit) dienu laikā pēc šādu priekšnoteikumu iestāšanās:
2.5.2.1. ir abpusēji parakstīts Galīgais  Darbu pieņemšanas-nodošanas akts;
2.5.2.2. ir iesniegts garantijas laika nodrošinājums. 
2.5.2.3. Piegādātājs iesniedz Pasūtītājam Līguma nosacījumiem atbilstošu noslēguma maksājuma rēķinu.
2.6. Piegādātājs apliecina, ka pirms Līguma noslēgšanas ir veicis Darbu izpildei nepieciešamo un iespējamo izmaksu precīzu aprēķinu. Līgumcenā ir iekļautas visas izmaksas, kas saistītas ar Darbu izpildi, tai skaitā arī visi nodokļi (izņemot PVN) un nodevas, kā arī visi sagatavošanās darbi, palīgdarbi, visi materiāli un citi resursi, kas nepieciešami kvalitatīvai Darbu veikšanai, kā arī samaksa par jebkādu Piegādātāja pieļauto Darbu nepilnību vai kļūdu novēršanu Darbu izpildes gaitā un izmaiņu vai labojumu izdarīšanu jau realizētajos Darbos pēc Pasūtītāja pieprasījuma, ja ir konstatēti Piegādātāja veikto Darbu defekti vai trūkumi. 
2.7. Līgumcena nav pakļauta cenu pieaugumam samaksā par Darbiem, materiāliem, pakalpojumiem, valūtas kursu izmaiņām, kas varētu grozīt vai izmainīt Līgumcenu. Piegādātāja Finanšu piedāvājuma tāmju pozīcijās noteiktās izmaksu summas (cenas) paliek nemainīgas visu Līguma izpildes laiku, izņemot Līgumā noteiktos gadījumus (ja tādi noteikti), kā arī, ja Līguma darbības laikā Latvijas Republikā tiks noteikti jauni nodokļi vai izmainīti esošie (izņemot uzņēmuma ienākuma nodokli), kas tiešā veidā attiecas uz veicamajiem Darbiem un Piegādātājs spēj pierādīt cēloņsakarību. Jebkuras izmaiņas attiecībā uz Līgumcenu ir spēkā vienīgi Pusēm rakstiski vienojoties. 
2.8. [bookmark: _Hlk191300867]Pasūtītājs pieņem un atzīst Piegādātāja strukturētu elektronisku rēķinu — rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, (Strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu nosūtot uz  RSU e-adresi EINVOICE@90000013771 pievienojot digitālo rēķinu (ar pielikumiem vai citiem darījumu apliecinošiem dokumentiem piem. PNA) arī lasāmā formātā (PDF). Gadījumā, ja kādu no pielikuma nevar pievienot un nosūtīt e-adresē, to nosūta uz RSU e-pastu  e-rekini@rsu.lv.
2.9. Samaksu par Darbiem Pasūtītājs veic ar pārskaitījumu uz Piegādātāja Līgumā norādīto bankas kontu. Bankas norēķinu konts var tikt mainīts tikai uz Piegādātāja iesniegtas un apstiprinātas informācijas pamata slēdzot rakstveida vienošanos par grozījumiem Līgumā.
2.10. Izrakstot rēķinu, tajā obligāti jānorāda Līguma numurs, datrums, Pasūtītāja Līguma kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
2.11. Par samaksas dienu tiek uzskatīta diena, kad Pasūtītājs veicis pārskaitījumu uz Piegādātāja Līgumā norādīto kredītiestādes norēķinu kontu.
2. Darbu izpilde, pieņemšana – nodošana
3.1. Pēc Līguma parakstīšanas piegādātājs veic priekšdarbus un Darbus saskaņā ar Tehnisko specifikāciju, ievērojot noteiktos Tehniskās specifikācijas 1.2.2. punktā Darba izpildes termiņus ievērojot, ka:
3.1.1. Pirmais posms -“Mēbeļu, darba rasējumu izstrāde un saskaņošana ar Pasūtītāju” –  2 nedēļu laikā pēc pasūtījuma pieteikšanas (ieskaitot termiņu – 5 darba dienu laikā Pasūtītājs izskata un sniedz komentārus). Pasūtītājs Pieteikumu nosūta Līguma __.punktā norādītajai kontakatpersonai. Mēbeļu rasējuma saskaņošanu Puses apstiprina elektroniski informējot viena otru e-pasta sarakstē (varbūt elektroniski parakstīts brīvas formas akts). Pie rasējuma saskaņošanas Pasūtītājs pārbaudīs vai izgatavojamās preces atbilst tehniskās specifikācijas prasībām, kurā būs norādīts preces konkrēti izmēri, ražotājs, materiāls no kā tiek izgatavota prece, vai ir attiecīgie sertifikāti. Atkārtota rasējumu izskatīšana un saskaņošana jāveic ne vēlāk kā 2 (divu) nedēļu laikā;
3.1.2. Otrais posms -“Mēbeļu piegāde un montāža” - 12 nedēļu laikā no ražošanas rasējuma saskaņošanas dienas un Pasūtītāja pasūtījuma veikšanas. Darbu izpildes objektā pabeigšana apstiprina Sākotnējā darbu pieņemšanas-nodošanas akta parakstīšana. 
3.1.3. Saņemto Sākotnējo Darbu pieņemšanas – nodošanas aktu un tam pievienotos dokumentus un materiālus Pasūtītājs izskata 2 (divu) nedēļu laikā no to saņemšanas.  Šis termiņš neietekmē 3.1.4. punktā noteikto kopējo izpildes termiņu. Pušu parakstīts Sākotnējais Darbu pieņemšanas-nodošanas akts ir pamats Piegādātāja rēķina izrakstīšanai Pasūtītājam.
3.1.4. Kopējais mēbeļu izgatavošanas, piegādes un montāžas termiņš ir ne vairāk kā 14 (četrpadsmit) nedēļas no Pasūtītāja pasūtījuma/pieteikuma nosūtīšanas dienas. Šā 3.1. punkta apakšpunktos noteiktie termiņi nav summējami, jo atsevišķas darbības var tikt veiktas paralēli. Šajā termiņā ietilpst telpu uzmērīšana, ražošanas rasējumu izstrāde un saskaņošana, mēbeļu izgatavošana, piegāde un montāža. Pasūtītāja veiktais Darbu pieņemšanas un izpilddokumentācijas izskatīšanas laiks netiek ieskaitīts Uzņēmēja Darbu izpildes termiņā.
3.1.5. Galīgo Darbu pieņemšanas-nodošanas akts tiek parakstīts, kad ir pilnībā pabeigti Līguma 1.1. punktā noteiktie darbi.
3.2. Piegādātājs detalizētāk Darbus plāno un īsteno saskaņā ar Tehniskās specifikācijas noteikumiem.  
3.3. Uzstādītajām Precēm jābūt jaunām, nelietotām, pilnībā funkcionējošā stāvoklī, atbilstošām Tehniskajai specifikācijai. Preces nevar būt atradušās demonstrācijā.
3.4. Risku par Objektā piegādātajām Precēm līdz Galīgā pieņemšanas-nodošanas akta parakstīšanas brīdim uzņemas Piegādātājs, ja vien Piegādātājs nepierāda, ka konkrētu Preču vienību bojājumu vai zudumu tiešā veidā radījis Pasūtītājs.
3.5. Darbu pieņemšana – nodošana notiek trīs posmos saskaņā ar Līgumu, Darbu izpildes kalendāro laika grafiku, Tehnisko specifikāciju, (skat. līguma 3.1.punktu)
3.6. Jautājumi par Preču atbilstību Līguma noteikumiem tiek risināti, Pusēm savstarpēji vienojoties. Ja vienoties neizdodas, Puse var pieaicināt ekspertu. Ja eksperta slēdziens apstiprina par pamatotu vienas Puses viedokli, otra Puse ne tikai novērš attiecīgos trūkumus, bet arī sedz eksperta pieaicināšanas izmaksas Pušu vienošanās rezultātā noteiktā termiņā un kārtībā. Ja puses nepanāk vienošanos 30 (trīsdesmit) dienu laikā, izmaksas tiek segtas atbilstoši kreditora rēķinam.
3.7. Pasūtītājs ir tiesīgs jebkurā brīdī Līguma izpildes laikā dot Piegādātājam norādījumu apturēt Darbus vai jebkādas to daļas izpildi, nosūtot rakstveida paziņojumu Piegādātājam, norādot šādas Darbu apturēšanas iemeslus. Piegādātājs apņemas nekavējoties pēc minētā paziņojuma saņemšanas pārtraukt Darbus vai to attiecīgās daļas izpildi un veikt visas nepieciešamās darbības izpildītās vai iesāktās Darbu daļas saglabāšanai, ja tas ir tehnoloģiski iespējams. Ja Darbus vai to attiecīgās daļas pārtraukšana nav tehnoloģiski iespējama, Piegādātājs informē par to Pasūtītāju un aptur Darbus, tiklīdz tas ir iespējams. Pēc Darbu pārtraukšanas Piegādātājs rakstveidā brīdina Pasūtītāju par visiem ar apturēšanu saistītajiem riskiem, sekām, ietekmi uz izpildītajiem Darbiem, Līgumcenu un termiņiem. Piegādātājs atsāk Darbus vai to apturētās daļas izpildi 5 (piecu) darba dienu laikā pēc Pasūtītāja rakstveida paziņojuma par Darbu atsākšanu saņemšanas, ja uz Darbu atsākšanas brīdi nav radušies tādi ārkārtēji, objektīvi un ārpus Piegādātāja kontroles esoši apstākļi, kas kavē vai padara neiespējamu Darbu atsākšanu.
4. Piegādātāja saistības
4.1. Piegādātājs apņemas veikt savlaicīgu un kvalitatīvu Preču piegādi, uzstādīšanu, kā arī citas Darbu aktivitātes saskaņā ar Līgumu, tā pielikumiem, tajā skaitā – saskaņā ar Tehnisko specifikāciju. 
4.2. Piegādātājs apņemas Darbu ietvaros precīzi, savlaicīgi un korekti īstenot uz Piegādātāju attiecināmos Tehniskās specifikācijas noteikumus un no tiem izrietošos pienākumus.
4.3. Piegādātājs apņemas:
4.3.1. piegādāt Preces atbilstoši ražotāja noteiktajām transportēšanas prasībām. Ja Piegādātājs piegādā Preces neatbilstoši noteiktajām transportēšanas prasībām, Piegādātājs par šo faktu informē Pasūtītāju un Pasūtītājam ir tiesības Preces nepieņemt. Nepieciešamības gadījumā, pēc Pasūtītāja pieprasījuma, Piegādātājam ir jāuzrāda attiecīga dokumentācija par ražotāja transportēšanas prasību ievērošanu piegādes procesā (atbilstoši Preču specifikai, ievērojot speciālos noteikumus attiecībā, piemēram, uz piegādi noteiktā temperatūrā, vidē, iepakojumā utt.);
4.3.2. veicot Preču piegādi, apņemas nodrošināt Preču iepakojuma utilizāciju videi draudzīgā veidā par saviem līdzekļiem;
4.3.3. veikt Darbus Objektā/Darbu zonā savstarpēji koordinējot darbam saistošo telpu izmantošanu un veicamos darbus ar Būvuzņēmēju un citiem RSU\Piegādātājiem; 
4.3.4. pēc Pasūtītāja vai Būvuzņēmēja aicinājuma sniegt tiem informāciju par plānotajiem vai veicamajiem darbiem, lai savstarpēji koordinētu darbu norisi Objektā/Darbu zonā; 
4.3.5. Objektā nodrošināt tīrību un kārtību;
4.3.6. ne vēlāk kā līdz Darbu nodošanai ar Sākotnējo  Darbu pieņemšanas – nodošanas aktu, par saviem līdzekļiem no Objekta aizvākt Piegādātājam piederošo inventāru, darbarīkus un būvgružus (ja tādi ir). Piegādātāja mantiskās vērtības, kas nav izvāktas no Objekta 5 (piecu) darba dienu pēc Sākotnējā Darbu pieņemšanas nodošanas akta parakstīšanas, uzskatāma par pamestu mantu un Pasūtītājs ir tiesīgs rīkoties ar tām pēc saviem ieskatiem, nosakot, ka Piegādātājam ir jāatlīdzina Pasūtītājam tie izdevumi, kas būs saistīti ar pamestās mantas izvākšanu vai utilizāciju;
4.3.7. Objektā ievērot iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības, apkārtējās vides aizsardzības instrukcijas, kā arī normatīvos aktus, kas regulē šādu darbu veikšanu;
4.3.8. atbildēt par visiem zaudējumiem, kas Darbu izpildes laikā tiek nodarīti Pasūtītājam vai ar to saistītām vai nesaistītām trešajām personām, un atlīdzināt Pasūtītājam savas vainas dēļ nodarītos zaudējumus pilnā apmērā, t.sk., pilnā mērā materiāli atbildēt par nodarītajiem bojājumiem iekārtām, mēbelēm, ēkas daļām, novietotiem materiāliem, kā arī citai Pasūtītāja, Būvuzņēmēja un RSU\Piegādātāja(-u) mantai;
4.3.9. atbildēt par Objektā  esošo un saglabājamo elementu un augu sabojāšanu, vai bojāeju;
4.3.10. pēc Pasūtītāja pieprasījuma nekavējoties Pasūtītāja noteiktajā termiņā iesniegt Pasūtītājam atskaites un dokumentāciju, kas saistīti ar Darbu izpildi;
4.3.11. nodrošināt iespēju Pasūtītājam vai tā pilnvarotai personai jebkurā Darbu izpildes posmā, kā arī Darbu garantijas laikā pārbaudīt Piegādātāja darbību un dokumentāciju, kas ir saistīta ar Līguma izpildi;
4.3.12. pilnā apmērā juridiski un materiāli atbildēt par savu darbaspēku, tā tehnisko nodrošinājumu, Darba procesā pielietoto materiālu kvalitāti, tai skaitā jebkuru Darbu izpildi veikt ar kvalificētu un atestētu tehnisko personālu un tehniku, kā arī veikt normatīvajos aktos paredzētās darbinieku instruktāžas, nodrošināt Objektā strādājošos ar nepieciešamajiem darba aizsardzības un ugunsdrošības līdzekļiem;
4.3.13. pie Sākotnējā Darbu pieņemšanas – nodošanas akta parakstīšanas sagatavot un iesniegt Pasūtītājam visus dokumentus (izpildrasējumi (t.sk. ekspluatācijas īpašību deklarācijas, sertifikāti, tehniskā pase, ražotāja standarta tehniskā dokumentācija, ekspluatācijas instrukcijas latviešu valodā, ražotāju garantijas, izgatavoto konstrukciju pārbaudes protokolus, testēšanas pārskatus u.c.), kas attiecināmi uz Līgumā noteiktajiem Darbiem. Piegādātājs  nodrošina skaidras demontāžas un remonta instrukcijas (piem., drukātu vai elektronisku eksemplāru, video), lai mēbeļu izstrādājumu varētu nesalaužot demontēt detaļu/sastāvdaļu nomaiņas nolūkā. Nodrošina instrukciju instrukcijas izdruku, ko piegādā kopā ar izstrādājumu, un/vai elektronisku eksemplāru ražotāja tīmekļa vietnē. Demontāžas un nomaiņas operācijām jābūt tādām, lai tās varētu veikt nekvalificēts darbaspēks ar parastiem un vienkāršiem rokas darbarīkiem;
4.3.14. iesniegt Pasūtītājam līguma izpildes laikā visus Tehniskajā specifikācijā un tās pielikumos prasītos sertifikātus kopā ar izpilddokumentāciju.
4.3.15. sniegt Pasūtītājam informāciju par Preču izgatavošanas un piegādes procesu, stadiju un citu informāciju, nodrošinot Pasūtītājam iespēju pārliecināties par Līguma izpildes iespējām noteiktajos termiņos;
4.3.16. Piegādātājs nodrošina un uzņemas atbildību par Objektā esošo materiālu, tehnikas un darba rīku saglabāšanu, organizējot Objekta apsardzi (ja nepieciešams to nodrošināt atsevišķi no Piegādātāja puses), iepriekš rakstiski informējot Pasūtītāju par apsardzes veicēju.
4.4. Piegādātājs apņemas nekavējoties, bet ne vēlāk kā 3 (trīs) darba dienu laikā rakstveidā informēt Pasūtītāju, ja Līguma izpildes laikā: 
4.4.1. tiesā tiek ierosināta Piegādātāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai tiek pieņemts lēmums par Piegādātāja likvidācijas procesa uzsākšanu; 
4.4.2. Piegādātāja saimnieciskā darbība tiek apturēta;
4.4.3. Piegādātāja tiek reģistrēts ar PVN apliekamo personu reģistrā vai izslēgts no tā (atsūtot Pasūtītājam apliecības kopiju);
4.4.4. Piegādātājam tiek piemērotas vai uz Līgumu ir attiecināmas attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4.5. Darbu organizācijas kārtība, kas izriet no sadarbības ar Būvuzņēmēju:
4.5.1. Piegādātāja pienākums ir nodrošināt visu nepieciešamo informāciju un veikt darbības, lai īstenotu savstarpēju sadarbību Darbu laikā ar Pasūtītāju un Būvuzņēmēju. Piegādātājam jāpiedalās Preču uzstādīšanas un integrācijas procesā un jākonsultē klātienē par Preču savietojamību ar inženierkomunikāciju sistēmām līdz Būvuzņēmēja pilnīgai darbu pabeigšanai.
4.5.2. Būvuzņēmējs veic Piegādātāja Darbu koordinēšanu Tehniskajā specifikācijā noteiktajā apjomā. Piegādātāja, Pasūtītāja un Būvuzņēmēja sadarbības principi Darbu izpildes ietvaros ir noteikti Tehniskās specifikācijas 1.5.8.punktā. 
4.6. Piegādātāja pienākums ir sniegt informāciju par  iepirkuma līguma izpildē izmantoto preču un pakalpojumu izcelsmes valsti, ja Pasūtītājs ir pieprasījis šādu informāciju.
5. Pasūtītāja saistības
5.1. Pasūtītājs apņemas savlaicīgi veikt Līguma nosacījumiem atbilstošu Preču un Darbu pieņemšanu. 
5.2. Pasūtītājs apņemas veikt samaksu par kvalitatīvām, Līguma nosacījumiem atbilstošām Mēbelēm un veiktajiem Darbiem.
5.3. Pasūtītājs apņemas, ciktāl tas ir atkarīgs no Pasūtītāja, Piegādātājam nodrošināt pienācīgus apstākļus Preču piegādei un uzstādīšanai ekspluatācijai Tehniskajā specifikācijā noteiktajā kārtībā un apjomā. 
5.4. Pasūtītājs ir tiesīgs izvirzīt pretenzijas Piegādātājam vai atteikties no Mēbeļu pieņemšanas un/vai pieņemšanas – nodošanas akta parakstīšanas, ja konstatēta neatbilstība (iztrūkums, nepilnvērtīga funkcionēšana,  defekts, Prece atradusies demonstrācija u.c.) Līguma un tā pielikumu nosacījumiem. 
5.5. Pasūtītājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem līgumiem, kā arī tiesības no Līguma izrietošo maksājumu piedziņu vai visu prasījumu nodot (cedēt) trešajām personām. 
6. Līguma saistību izpildes nodrošinājumi un garantijas laiks
6.1. [bookmark: _Hlk202352139]Līgumā noteikto un no tā izrietošo saistību izpildes nodrošināšanai ne vēlāk kā 10 (desmit) darba dienu laikā pēc Līguma noslēgšanas dienas Piegādātājs iesniedz iepriekš saskaņotu ar Pasūtītāju neatsaucamu un beznosacījumu kredītiestādes vai apdrošināšanas akciju sabiedrības izsniegtu Līguma izpildes nodrošinājumu 5% (pieci procenti) apmērā no Līgumcenas (izmaksājams pēc pirmā pieprasījuma) saskaņā ar formu, kas pievienota Līgumam (7.pielikums) (Piegādātājs var izmantot arī citas kredītiestāžu (atbilstoši normatīvajiem aktiem licencēta kredītiestāde ar finansiālu stabilitāti) vai apdrošināšanas akciju sabiedrības formas, taču nodrošinājumam jāsatur Līguma projektam pievienotajā formā iekļautie nosacījumi). Līguma izpildes nodrošinājumam nepārtraukti jābūt spēkā līdz brīdim, kad Puses parakstījušas Galīgo Darbu pieņemšanas - nodošanas aktu, pieskaitot 10 (desmit) darba dienas.
6.2. Piegādātājs garantē Preču izgatavošanā, kā arī Darbos izmantoto materiālu un iekārtu kvalitāti un funkcionālās īpašības. Piegādātājs uzņemas atbildību par trūkumiem un defektiem Mēbelēs vai Darbos, tostarp tādiem, kas konstatēti garantijas laikā. Garantijas laiks ir 24 mēneši no Galīgā pieņemšanas – nodošanas akta parakstīšanas dienas (turpmāk – Garantijas laiks). 
6.3. Garantijas laika saistību izpildes nodrošināšanai 10 (desmit) darba dienu laikā pēc dienas, kad abas Puses parakstījušas Galīgo Darbu pieņemšanas - nodošanas aktu, Piegādātājs iesniedz Pasūtītājam Līguma noteikumiem atbilstošu un Pasūtītājam pieņemamā formā un saturā izteiktu Garantijas laika garantijas nodrošinājumu 5 % (pieci procenti) apmērā no Līgumcenas (izmaksājamas pēc pirmā pieprasījuma), kura saturu un formu Piegādātājs pirms iesniegšanas saskaņojis ar Pasūtītāju. Garantijas laika garantijas nodrošinājums iesniedzams kredītiestādes vai apdrošināšanas akciju sabiedrības izsniegtas neatsaucamas un beznosacījumu garantijas veidā, kam nepārtraukti jābūt spēkā uz Garantijas laiku, kā arī Piegādātājam savlaicīgi jāpagarina, ja saskaņā ar Līguma noteikumiem tiek pagarināts Garantijas laiks. 
6.4. Ja Garantijas laika ietvaros konstatēto defektu dēļ Pasūtītājam nav bijis iespējams pienācīgi izmantot Objektu Piegādātāja vainas dēļ, Pasūtītājs ir tiesīgs ar rakstveida paziņojumu Piegādātājam pagarināt Garantijas laiku par laika periodu, kādā Objekts nevarēja tikt pienācīgi izmantots. 
6.5. Par Garantijas laika ietvaros konstatētajiem defektiem Pasūtītājs rakstiski paziņo Piegādātājam. Piegādātājam ir pienākums nekavējoties, bet ne vēlāk kā Pasūtītāja norādītā saprātīgā laika periodā, un uz sava rēķina novērst visus Garantijas laika ietvaros konstatētos un Pasūtītāja norādītos Darbu izpildes rezultāta un/vai izmantoto risinājumu, metožu, materiālu vai citus defektus un trūkumus, izņemot gadījumus, ja šādi defekti radušies Pasūtītāja nolaidības vai  neuzmanības dēļ. Piegādātājam ir jāierodas Darbu izpildes vietā un jāuzsāk defektu novēršana avārijas gadījumā nekavējoties un ne vēlāk kā 12 (divpadsmit) stundu laikā, bet citos gadījumos - ne vēlāk kā 48 (četrdesmit astoņu) stundu laikā pēc Pasūtītāja rakstiska  vai elektroniska paziņojuma Piegādātājam.
6.6. Ja kādam Darbu izpildē izmantotajam Mēbeļu elementam, materiālam, vai citam risinājumam, kas iepriekš labots vai nomainīts Garantijas laika ietvaros, atkārtojas defekts vai bojājums (identisks iepriekšējam vai citāds), Piegādātājam nekavējoties jāveic materiāla, iekārtas vai cita risinājuma nomaiņa ar jaunu (atkārtota labošana nav pieļaujama).
6.7. Ja Piegādātājs nav uzsācis paziņoto defektu novēršanu noteiktajā termiņā vai nav pienācīgi novērsis paziņotos defektus vai bojājumus Pasūtītāja norādītā saprātīgā termiņā, Pasūtītājam, par to rakstiski paziņojot Piegādātājam, ir tiesības, bet ne pienākums, konstatēto defektu un bojājumu novēršanu veikt saviem spēkiem vai pieaicinot jebkuru Pasūtītāja izvēlētu trešo personu. Visus zaudējumus, izmaksas un izdevumus, kas Pasūtītājam tieši vai netieši radušies, veicot defektu un bojājumu novēršanu saviem spēkiem vai pieaicinot Pasūtītāja izvēlētas personas, sedz Piegādātājs.  Pasūtītājs ir tiesīgs šādas summas vienpusēji ieturēt par to rakstiski paziņojot Piegādātājam.
6.8. Ja Piegādātājs izvirzījis iebildumus par defektu attiecināmību uz Garantijas laika saistībām, Pasūtītājs vai abas Puses, savstarpēji vienojoties, var pieaicināt ekspertu. Ja eksperta slēdziens apstiprina par pamatotu Pasūtītāja viedokli, Piegādātājs ne tikai novērš attiecīgos trūkumus, bet arī sedz eksperta pieaicināšanas izmaksas.
6.9. Garantijas laika saistības attiecas arī uz veikto un apmaksāto Darbu apjomu, ja Līgums tiek izbeigts priekšlaicīgi un Darbi nav paveikti pilnībā.
6.10. Gadījumā, ja pirms Garantijas laika termiņa beigām tiek konstatēti defekti, neprecizitātes vai trūkumi Piegādātāja piegādātajās Mēbelēs vai paveiktajos Darbos un nav iespējama attiecīgo defektu, neprecizitāšu vai trūkumu novēršana Garantijas laika ietvaros, tad attiecīgais Garantijas laiks, Pusēm rakstiski vienojoties, tiek pagarināts par to laiku, kādā Piegādātājs novērš attiecīgos defektus vai trūkumus.
7. Pušu atbildība
7.1. Puses ir atbildīgas par Līgumā noteikto saistību pilnīgu izpildi atbilstoši Līguma nosacījumiem.
7.2. Par Līguma saistību neizpildi vai to izpildi neatbilstoši Līguma noteikumiem Puses ir atbildīgas saskaņā ar Līgumu, Civillikumu un citiem Latvijas Republikas normatīvajiem aktiem.
7.3. Ja Piegādātājs savlaicīgi nepilda Līguma 3.1.punktā noteiktos termiņus, Pasūtītājam  ir tiesības piemērot Piegādātājam līgumsodu 500,00 EUR (pieci simti euro 00 centi) apmērā par katru kavējuma dienu, bet kopā ne vairāk kā 10 % (desmit procentus) no Līgumcenas par pārkāpumu. 
7.4. Ja Piegādātājs neveic citu saistību izpildi, kas nav minētas Līguma 7.3.punktā, Pasūtītājs ir tiesīgs piemērot līgumsodu Piegādātājam 300,00 EUR (trīs simti euro, 00 centi) apmērā attiecīgi par katru saistības neizpildes gadījumu, ja saistība vairs objektīvi nav izpildāma vai 300,00 EUR (trīs simti euro, 00 centi) par katru kavējuma dienu, ja saistība ar novēlošanos ir izpildāma.
7.5. Par Līgumā noteikto rēķinu apmaksas termiņa kavējumu Pasūtītājs pēc Piegādātāja pieprasījuma maksā Piegādātājam līgumsodu 0,5 % (nulle komats pieci procenti) no nesamaksātā rēķina summas par katru nokavēto dienu, bet kopā ne vairāk kā 10 % (desmit procenti) no kavētā rēķina maksājuma summas. Piegādātājs šajā punktā minēto līgumsodu var prasīt, ja ir informējis Pasūtītāju par rēķina apmaksas neveikšanu, bet Pasūtītājs to nav novērsis Piegādātāja noteiktajā termiņā.
7.6. Neatkarīgi no Līgumā noteiktajiem vispārējiem sankciju mehānismiem par katru konfidencialitātes saistību pārkāpumu Puses maksā otrai Pusei vienreizēju līgumsodu 1000,00 EUR (viens tūkstotis euro un 00 centi) apmērā, kā arī sedz ar konfidencialitātes pārkāpumu nodarītos zaudējumus.
7.7. Puses ir atbildīgas par nodarītajiem zaudējumiem, kas radušies Pušu darbības, bezdarbības vai pierādāmas vainas dēļ. 
7.8. Ja Piegādātāja vainas dēļ Pasūtītājam Līgumā norādīto projektu ietvaros tiek piemērota finanšu korekcija, Piegādātājs atlīdzina Pasūtītājam izmaksas piemērotās finanšu korekcijas apmērā. Finanšu korekcijas summu Pasūtītājs ir tiesīgs vienpusēji, par to rakstveidā paziņojot Piegādātāja, ieturēt no saskaņā ar Līgumu Piegādātājam izmaksājamajām summām. 
7.9. Līgumsoda samaksa neatbrīvo Piegādātāju no turpmākas saistību izpildes, ja vien Pasūtītājs konkrētā gadījumā nenosaka savādāk. Pasūtītājs ir tiesīgs ieturēt līgumsodu, veicot savstarpējos norēķinus ar Piegādātāju no katra nākamā maksājuma.
7.10. Līgumsodu samaksa netiek ieskaitīta to zaudējumu atlīdzināšanā, kas ir radušies sakarā ar pārkāpto līgumsaistību.
7.11. Pasūtītājs nav atbildīgs par Piegādātāja saistībām, ko tas uzņēmies attiecībā pret trešajām personām, lai nodrošinātu Līguma izpildi vai saistībā ar Līgumu.
7.12. Ja jebkuru Līgumā noteikto maksājumu samaksas brīdī eksistē kāda Piegādātāja nenokārtota maksājuma saistība saskaņā ar Līgumu vai Pasūtītāja nosūtītu rēķinu vai rakstveida paziņojumu par Piegādātāja  maksājuma saistību, Pasūtītājs, saņemot  rēķinu no Piegādātāja, vispirms rēķina summu samazina  par šīs nenokārtotās maksājuma saistības summu un apmaksā Piegādātājam tikai atlikušo rēķina daļu, norādot rēķina apmaksas samazinājuma pamatojumu.
8. Līguma grozīšana un izbeigšana pirms termiņa
8.1. Līgums stājas spēkā ar tā noslēgšanas dienu un ir spēkā 12 (divpadsmit) mēnešus no Līguma spēkā stāšanās dienas vai līdz pilnīgai saistību izpildei. 
8.2. Līgums var tikt izbeigts pirms termiņa jebkurā brīdī, Pusēm savstarpēji par to rakstveidā vienojoties.
8.3. Pasūtītājs ir tiesīgs Līgumu ar Piegādātāju pārtraukt nekavējoties, ja Piegādātājs apzināti Pasūtītājam  sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības.
8.4. Ja Latvijas Republikas normatīvo aktu grozījumi paredzēs tādas normatīvo aktu pārmaiņas, kuras liks Pusēm mainīt Līguma noteikumus un nosacījumus, Puses vienojas par samērīgiem grozījumiem Līgumā vai par Līguma izbeigšanu.
8.5. Nebūtiskas izmaiņas Līgumā var tikt izdarītas vienīgi pēc abu Pušu rakstiskas Vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi. Būtiskas izmaiņas Līguma punktos ir pieļaujamas atbilstoši Publisko iepirkumu likuma 61.panta trešās daļas pirmajam punktam, un var attiekties uz līgumcenas pārskatīšanu, izvēles iespējas izmantošanu un jebkuriem citiem  Līguma noteikumiem, ja izmaiņu nepieciešamība izriet no apstākļiem, kas radušies pēc Līguma noslēgšanas un kas Līguma slēgšanas brīdī nepastāvēja un nebija saprātīgi prognozējami. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību. 
8.6. Tāpat par būtiskiem Līguma grozījumiem ir uzskatāmi un tie ir pieļaujami, iestājoties jebkādiem apstākļiem, kas atbilst jebkuriem no Publisko iepirkumu likuma 61. panta trešajā daļā minētajiem priekšnoteikumiem, tajā skaitā izmaiņas var veikt gadījumā:
8.6.1. konstatēta nepieciešamība veikt tādus darbus, kas sākotnēji netika iekļauti Tehniskajā specifikācijā, jo to nepieciešamību nebija iespējams paredzēt;
8.6.2. izmaiņas ir uzskatāmas par nepieciešamām, lai nodrošinātu Preču kvalitatīvu un nepārtrauktu funkcionēšanu, atbilstoši tiem mērķiem, kuriem tās ir paredzētas, ievērojot tās prasības, kas tiek izvirzītas Atklātā konkursa ietvaros, pamatojoties uz Latvijas Republikas normatīvo aktu prasībām;
8.6.3. konstatēta nepieciešamība Darbu saturu, apjomu, izpildes termiņus vai citus Līguma aspektus pārskatīt, lai tos padarītu efektīvākus atbilstoši no Tehniskās specifikācijas izrietošiem Pasūtītāja ieceres un Darbu mērķiem, vai lai sasinhronizētu ar faktisko Objekta būvdarbu gaitu un Būvuzņēmēja vai RSU\Piegādātāja veikto aktivitāšu Objektā gaitu;
8.6.4. sakarā ar apstākļu maiņu nepieciešamas izmaiņas Darbu veikšanas laika grafikā vai citos termiņos;
8.6.5. gadījumā, ja Tehniskajā specifikācijā aprakstītā prece vairs netiek ražota, un ir nepieciešams aizstāt ar citu, līdzvērtīgu preci, kura ir ekvivalenta vai labāka Tehniskajā specifikācijā norādītajām prasībām. Šādā gadījumā Piegādātājam jāiesniedz pierādījumi, ka tā rīcībā ir ekvivalenta vai labāka prece atbilstoši Tehniskajā specifikācijā noteiktajām prasībām.  Preces cena paliek nemainīga. Par Piegādātāja piedāvājumā norādītā preces ražošanas pārtraukšanu nav atzīstams gadījums, kad konkrēta prece vairs netiek piedāvāta Latvijas vai Baltijas valstu tirgum, taču vienlaikus konkrētā preces ražošana faktiski nav pārtraukta un tas tiek piedāvāts citos tirgos. Pasūtītājam ir tiesības, bet nav pienākums apstiprināt Preces modeļa aizstāšanu.
8.7. Veicot grozījumus Līguma 8.6. punktā un/vai Publisko iepirkumu likuma 61.pantā noteiktajos gadījumos, pēc Preču vai Darbu izmaiņu un/vai papildu darbu izmaksu tāmes saskaņošanas, Piegādātājs un Pasūtītājs noslēdz rakstveida vienošanos pie Līguma, par nepieciešamo izmaiņu un/vai papildu darbu izpildi. Pasūtītājam ir tiesības neslēgt vienošanos par šajā punktā minēto darbu izpildi arī pēc tāmes saskaņošanas.
8.8. Puses izmaiņām piemēro tādas pašas cenas kā analogām izmaksu pozīcijām Līgumā, bet Darbiem, kam analogu Līgumā nav, cenu nosaka Pasūtītājs, vadoties no līdzīga rakstura Darbu cenām Līgumā, vai, ja līdzīga rakstura Darbu cenas Līgumā nav, vadoties no Piegādātāja iesniegtās un Pasūtītāja piesaistītā personāla saskaņotās cenas kalkulācijas, noformējot attiecīgu aktu.
8.9. Puse, kura ierosina izmaiņas, iesniedz otrai Pusei rakstveida iesniegumu ar pamatojumu, pamatojoties uz ko Puses lemj par izmaiņu pieļaujamību.
8.10. Pasūtītājs ir tiesīgs vienpusīgi atkāpties no Līguma, par to paziņojot Piegādātājam rakstiski 7 (septiņas) darba dienas iepriekš, šādos gadījumos:
8.10.1. Piegādātājs Līgumā noteiktā termiņā neiesniedz Līguma 6.nodaļā noteikto dokumentāciju;
8.10.2. Piegādātājs neievēro kādu no Līguma 3.1. punktā noteiktajiem termiņiem  un kavējums ir sasniedzis vismaz 15 (piecpadsmit) dienas;
8.10.3. Piegādātājs neievēro vai arī nepilda kādas Līgumā noteiktās saistības vai pienākumus, un, ja Piegādātājs šādu neizpildi nav novērsis 10 (desmit) dienu laikā pēc attiecīga rakstiska paziņojuma saņemšanas, vai ir pieļāvis pārkāpuma atkārtošanos;
8.10.4. ja Piegādātājam ir uzsākts maksātnespējas process, vai tiesiskās aizsardzības (ārpustiesas tiesiskās aizsardzības) process, likvidācijas process, tā darbība tiek izbeigta, vai pārtraukta, ir apturēta tā saimnieciskā darbība ilgāk par 2 (divām) nedēļām;
8.10.5. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs iecerējis izmantot Līgumā paredzēto maksājuma saistību segšanai;
8.10.6. Ja Piegādātājam zūd tiesības veikt Darbus sakarā ar normatīvajos aktos šādu Darbu veicējiem noteiktām prasībām.
8.11. Piegādātājs ir tiesīgs vienpusēji atkāpties no Līguma, par to paziņojot Pasūtītājam rakstiski 7 (septiņas) dienas iepriekš, ja: 
8.11.1. Pasūtītājs Līguma darbības laikā vismaz 2 (divas) reizes pēc kārtas nav ievērojis Līgumā noteikto rēķinu apmaksas termiņu ilgāk par 20 (divdesmit) dienām, un Piegādātājs ir informējis Pasūtītāju par rēķina apmaksas neveikšanu, bet Pasūtītājs to nav novērsis Piegādātāja noteiktajā termiņā; 
8.11.2. Pasūtītājs bez objektīviem iemesliem kavē un / vai neizpilda kādu no Līguma saistībām, kas attiecīgi liedz Piegādātājam pildīt savas saistības, un pat pēc Piegādātāja rakstveida brīdinājuma saņemšanas, turpina to nepildīt, vai pieļauj pārkāpuma atkārtošanos.
8.12. Puses var izbeigt Līgumu, savstarpēji vienojoties.
8.13. Ja Līgums tiek izbeigts pirms Līguma termiņa, Pasūtītājs veic samaksu Piegādātājam tikai par to Darba daļu, ko uzskata un atzīst par pieņemamu, bet Pasūtītājam nav pienākuma Darbu daļu pieņemt. Šādā gadījumā iepriekš noformētie  akti (ja tādi noformēti) par atsevišķu Darba daļu, posmu, stadiju u.tml. nodošanu nav saistoši, bet Puses noformē aktu par attiecīgās Darba daļas pieņemšanu, ar šo Darba daļu saistītās, Pasūtītāja noteiktās izpilddokumentācijas saņemšanu un izmaksu aprēķinu konkrēti Līgumu izbeidzot. 
8.14. Ja Līgums tiek izbeigts pirms Līguma termiņa un Piegādātājs ir saņēmis avansu vai starpposma maksājumus par Darbu daļu, kas sakarā ar Līguma izbeigšanu netiek pieņemta no Pasūtītāja puses, Piegādātājs atlīdzina Pasūtītājam saņemtos maksājumus Pasūtītāja noteiktajā kārtībā, apjomā un termiņā.
8.15. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, vai attiecas Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.
8.16. Ja līguma izpildē tiks ietvertas Krievijas vai Baltkrievijas izcelsmes preces vai pakalpojumi, vai piegādātājs neiesniegs preču izcelsmes dokumentus, kurus pasūtītājs pieprasījis, vai arī iesniegs nepatiesu informāciju, Pasūtītājam ir tiesības izbeigt līgumu.

9. Apakšuzņēmēju nomaiņa un jauna piesaistīšana
9.1. Piegādātājs 10 (desmit) darba dienu laikā Pēc Līguma noslēgšanas iesniedz Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Piegādātāja apakšuzņēmēju apakšuzņēmējus.
9.2. Piegādātājs Līguma izpildē iesaistīto apakšuzņēmēju nomaiņu veic atbilstoši Publisko iepirkumu likuma 62.pantam.
9.3. Gadījumā, ja Līguma izpildes laikā Piegādātājam ir nepieciešamība veikt apakšuzņēmēja nomaiņu vai jauna apakšuzņēmēja piesaisti, tas nekavējoties paziņo par to Pasūtītājam:
9.3.1. iesniedzot rakstveida pieteikumu, kurā norāda nomaiņas vai piesaistes iemeslu un apakšuzņēmējam izpildei nododamos darbus un darbu vērtību procentos;
9.3.2. rakstveida apakšuzņēmēja apliecinājumu par gatavību veikt apakšuzņēmējam nododamos darbus.
9.4. Pasūtītājs nepiekrīt apakšuzņēmēju nomaiņai, ja pastāv kāds no šādiem nosacījumiem:
9.4.1. piedāvātais apakšuzņēmējs neatbilst Atklāta konkursa nolikumā apakšuzņēmējiem izvirzītajām prasībām;
9.4.2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Atklāta konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Atklātā konkursā izraudzītais pretendents atsaucies, apliecinot savu atbilstību Atklātā konkursā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
9.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 (desmit) procenti no kopējās iepirkuma līguma vērtības (apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
9.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Atklāta konkursa dokumentos noteiktajiem piedāvājuma izvērtēšanas kritērijiem.
9.5. Pasūtītājs pieņem lēmumu atļaut vai atteikt Atklātā konkursā izraudzītā pretendenta apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Par apakšuzņēmēja nomaiņu vai jauna apakšuzņēmēja, kura sniedzamo pakalpojumu vērtība ir vismaz 10 000 euro, piesaisti tiek noslēgta vienošanās pie Līguma.
9.6. Gadījumā, ja nomaināmais piedāvātais apakšuzņēmējs nav atbilstošs, Pasūtītājs rakstiski to noraida. Šādā gadījumā Piegādātājam ir pienākums nodrošināt, ka 2 (divu) nedēļu laikā Pasūtītājam tiek piedāvāta cita, atbilstoša kandidatūra.
10. Personas datu aizsardzība un konfidencialitāte
10.1. Ja Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Datus), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
10.2. Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
10.3. Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
10.4. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
10.5. Līguma ietvaros pēc Pasūtītāja pieprasījuma Puses noslēdz vienošanos, ar ko nosaka precizētus fizisko personu datu apstrādes un aizsardzības noteikumus.
10.6. Attiecībā par konfidencialitāti Puses nosaka ka:
10.6.1. visa informācija, ko kāda no Pusēm sniedz otrai Līguma izpildes laikā vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio - vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu;
10.6.2. visa informācija, ko Piegādātājs iegūst Līguma izpildes laikā, tai skaitā, bet ne tikai, projekta dati un rezultāti, tiek prezumēta par konfidenciālu;
10.6.3. Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas;
10.6.4. Puses pienākums ir nodrošināt, ka tās amatpersonas, darbinieki, konsultanti un citas atbilstošas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu;
10.6.5. pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
11. Nepārvaramā vara
11.1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, valsts varas institūciju izdotie akti.
11.2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties t.i. dienā, kad iestājas nepārvaramas varas apstākļi vai nākamajā darba dienā vai pirmajā iespējamajā dienā, gadījumos, kad pamatotu apstākļu dēļ paziņošana nav iespējama, par to informēt otru Pusi.
11.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes, ja vien Puses nevienojas savādāk.
11.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. 
12. Citi noteikumi
12.1. Līgums stājas spēkā pēc tā abpusējas parakstīšanas dienu un ir spēkā līdz pilnīgai Līguma saistību izpildei. 
12.2. Kā atbildīgo un pilnvaroto personu par Līguma izpildi, Darbu pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē ____________ (Vārds Uzvārds), tālr. ____________, e-pasta adrese: ____________; e-pasta adrese: ____________, un no Piegādātāja puses Piegādātājs nozīmē ____________ (Vārds Uzvārds), tālr. ____________, e-pasta adrese: ____________, izmaiņu personālsastāvā gadījumā vienpusēji elektroniski informējot otru Pusi.
12.3. Puses strīdus risina savstarpēju sarunu ceļā. Ja šādā veidā 30 (trīsdesmit) kalendāro dienu laikā  vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
12.4. Līguma izpildē tiek piemēroti Latvijas Republikas likumi un strīdi tiek risināti Latvijas Republikas tiesās.
12.5. Ja rodas strīds par Līguma saistību saturu, Līguma noteikumu interpretācijā Puses atbilstoši strīda būtībai var piemērot arī Atklāta konkursa nolikuma noteikumus un Piegādātāja iesniegto piedāvājumu Atklātā konkursā.
12.6. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7 (septītajā) dienā pēc sūtījuma nodošanas pasta iestādē, savukārt, ja tā nosūtīta elektroniski uz Pušu norādītajiem e-pastiem, parakstīta ar drošu elektronisko parakstu un satur laika zīmogu, tad uzskatāma par paziņotu 2 (otrajā) dienā pēc nosūtīšanas.
12.7. Jebkādas izmaiņas Līgumā var tikt izdarītas vienīgi pēc abu Pušu rakstveida vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
13. Līgums sagatavots latviešu valodā, uz  _ (_____) lapām, noformēta elektroniskā dokumenta veidā. Pusēm ir pieejams parakstīts Līgums elektroniskā formātā. Līgumam tā noslēgšanas dienā ir šādi pielikumi: (norāda pēc nepieciešamības) 
13.1.1. [bookmark: _Hlk131088600]1.pielikums “Tehniskais piedāvājums” uz ___ (______) lapām;
13.1.2. 2.pielikums “Finanšu piedāvājums” uz ____(_______) lapām;
13.1.3. 2.pielikums – Sākotnējā pieņemšanas – nodošanas akta forma;
13.1.4. 3.pielikums –  Galīgā pieņemšanas – nodošanas akta forma;
13.1.5. 4.pielikums –  Līguma izpildes  / Garantijas laika garantijas nodrošinājuma forma.

14. Pušu rekvizīti un paraksti
		[bookmark: _Hlk104386185]Pasūtītājs: 
Rīgas Stradiņa universitāte
Reģ. Nr. 90000013771
Jurid. adrese: Dzirciema iela 16, Rīga, LV-1007
Banka: A/S “Swedbank”
SWIFT:  HABALV22
Konts: LV02HABA0551000376050
Banka: A/S “SEB banka”
SWIFT: UNLALV2X
Konts: LV28UNLA0050013752619


Amats
Vārds Uzvārds
(norāda atbilstoši nepieciešamībai)

__________________________
 (paraksts)
	
	Piegādātājs:


__ “________________”
Reģ. Nr. ________________
Adrese:
Banka: AS “_______________”
SWIFT kods: ________________
Konta Nr.: ____________________




Amats
Vārds Uzvārds
(norāda atbilstoši nepieciešamībai)

__________________________
(paraksts)

	
	
	



	



[bookmark: _Hlk104386353]ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



Līguma 2.pielikums

SĀKOTNĒJAIS PIEŅEMŠANAS - NODOŠANAS AKTS


Rīgā, __________gada ____________

Rīgas Stradiņa universitāte, ___________, ko saskaņā ar līgumu ____________ pārstāv _____________, turpmāk tekstā saukts–Pasūtītājs
un
____________ reģistrācijas Nr. _____________ juridiskā adrese: ______________, ko pārstāv tās ______________, kurš rīkojas saskaņā ar ___________, turpmāk tekstā saukts –Uzņēmējs, abi kopā turpmāk tekstā saukti “Puses” un katrs atsevišķi- Puse. 

Ņemot vērā to, ka:
 ____.gada __.____________  Puses noslēdza Līgumu, saskaņā ar kuru Piegādātājs sniedz šādus darbus – Iebūvējamo un individuāli izgatavojamo mēbeļu izgatavošana, piegāde un uzstādīšana Dzirciema ielā 16, Rīgā, nodošana ekspluatācijā un citas aktivitātes, kas kā piekritīgas Piegādātājam izriet no Līguma, tā pielikumiem, t.sk. no Tehniskās specifikācijas, Darbu izpildes grafika, un no citas saistītās dokumentācijas un normatīvajiem aktiem,  turpmāk tekstā – Darbi;
Līguma _____________. punkts paredz sākotnējā darbu pieņemšanas - nodošanas akta parakstīšanu:
- ar šī akta parakstīšanu Puses apliecina, ka: PARAUGS

1. Piegādātājs ir izpildījis Darbus saskaņā ar Līgumu un Tehnisko specifikāciju līdz stadijai, kas paredz Sākotnējā pieņemšanas-nodošanas akta parakstīšanu. 
2. Vienlaikus ar šī Akta parakstīšanu Piegādātājs apliecina, ka ir nodevis Pasūtītājam šādus dokumentus saskaņā ar Līgumu un Tehnisko specifikāciju: _______________________________________________________________________________,
__________________________________________________________________________. 
3. Pasūtītājs apliecina, ka ir saņēmis un izskatījis uzskaitītos dokumentus un materiālus un tam uz šī Akta parakstīšanas brīdi nav pretenziju pret Piegādātāju saistībā ar izpildītajiem Darbiem un saņemto dokumentāciju.
4. Cita informācija - ________________________________________________. 
5. Šajā Aktā lietotajiem terminiem ir tāda pati nozīme kā Līgumā lietotajiem.
6. Šis Akts ir sastādīts un parakstīts uz vienas lapas, _______ eksemplāros, katrai Pusei pēc parakstīšanas tiks nodots viens Akta eksemplārs. 
7. Pielikumi:
1. Pielikums (ja pievieno): ______________

	Pasūtītājs: 
Rīgas Stradiņa universitāte

__________
_____________


__________________________
                            (paraksts)
	
	Uzņēmējs:
_______________


__________
_____________

__________________________
                              (paraksts)







Līguma 3.pielikums

GALĪGAIS PIEŅEMŠANAS - NODOŠANAS AKTS
Rīgā, ____.gada _____________

________ „______________”, ko pārstāv _________________, turpmāk tekstā saukta– „Pasūtītājs”
un
________ „______________”, ko pārstāv _______________, turpmāk tekstā saukta – „Uzņēmējs”,  abi kopā turpmāk tekstā saukti “Puses” un katrs atsevišķi- „Puse”, PARAUGS


Ņemot vērā to, ka:
- _____.gada ___._____________________  Puses noslēdza Līgumu, saskaņā ar kuru Piegādātājs sniedz šādus darbus – Mēbeļu izgatavošana un uzstādīšana Dzirciema ielā 16, C un K korpusam, Rīgā un citas aktivitātes, kas kā piekritīgas Piegādātājam izriet no Līguma, tā pielikumiem, t.sk. no Tehniskās specifikācijas, Darbu izpildes grafika, un no citas saistītās dokumentācijas un normatīvajiem aktiem,  turpmāk tekstā – Darbi;
- Līguma _____________. punkts paredz Galīgā pieņemšanas - nodošanas akta parakstīšanu;
- ar šī akta parakstīšanu Puses apliecina, ka: PARAUGS

1. Piegādātājs ir izpildījis Darbus saskaņā ar Līgumu un Tehnisko specifikāciju līdz stadijai, kas paredz Galīgā pieņemšanas-nodošanas akta parakstīšanu. 
2. Vienlaikus ar šī Akta parakstīšanu Piegādātājs nodod Pasūtītājam sekojošus dokumentus: 
- [uzskaitījums]
3. Pasūtītājs apliecina, ka tam uz šī Akta parakstīšanas brīdi nav pretenziju pret Piegādātāju saistībā ar Darbiem un dokumentāciju;
4. Cita informācija - ____________(piemēram, par norēķiniem)___________________. 
5. Šajā Aktā lietotajiem terminiem ir tāda pati nozīme kā Līgumā lietotajiem.
6. Šis Akts ir sastādīts un parakstīts uz vienas lapas, trijos eksemplāros, katrai Pusei pēc parakstīšanas tiks nodots viens Akta eksemplārs.

	Pasūtītājs: 
Rīgas Stradiņa universitāte

kurš paraksta
Amats
Vārds Uzvārds

__________________________
                            (paraksts)
	
	Uzņēmējs:
____________

Amats
Vārds Uzvārds


__________________________
                              (paraksts)






	
	Līguma 4.pielikums



Līguma izpildes nodrošinājums
(tekstā lieto atbilstošo formulējumu)
20______. gada ____ ______________

Adresāts:	Rīgas Stradiņa universitātei
Reģ.Nr.	90000013771
Adrese: 	Dzirciema iela 16, Rīga, LV-1007
Līgums Nr.		_______________________

PAMATOJOTIES UZ TO, ka _________________ (juridiskas personas nosaukums) (turpmāk tekstā saukts „Piegādātājs”) ir ieguvis tiesības un uzņēmies Rīgas Stradiņa universitātei Reģ. Nr. 90000013771, adrese: Dzirciema iela 16, Rīga, LV-1007 (turpmāk tekstā saukts “Pasūtītājs”) veikt darbus, saskaņā ar 20___.g. ___. ____________, ______ Līgumu Nr. ________ (turpmāk – Līgums) atbilstoši Atklātā konkursā „_____________________________” iesniegtajam piedāvājumam;PARAUGS

PAMATOJOTIES UZ TO, ka Līgumā ir norādīts, ka Piegādātājs iesniedz Pasūtītājam līguma izpildes /garantijas laika garantijas nodrošinājumu ________% (______________ procentu) apmērā no ________________ kā nodrošinājumu Uzņēmēja Līgumā noteikto saistību izpildei,
UN TĀ KĀ MĒS esam piekrituši dot Piegādātājam līguma izpildes /garantijas laika garantijas  nodrošinājumu,
MĒS, ________________ (nodrošinājuma izsniedzēja nosaukums, reģistrācijas numurs un adrese) apstiprinām, ka mēs galvojam Pasūtītājam par  Piegādātāja savlaicīgu un pienācīgu Līguma saistību izpildi un uzņemamies saistības attiecībā pret Pasūtītāju par summu, ___________ (summa vārdos un skaitļos). Mēs apņemamies, saņemot Pasūtītāja pirmo rakstisko pieprasījumu, kurā minēts, ka Piegādātājs nav izpildījis Līguma saistības un ir iestājies kāds no Līgumā minētajiem gadījumiem, bez iebildumiem izmaksāt līguma izpildes /garantijas laika garantijas nodrošinājuma summu.

[bookmark: _GoBack]Jebkura prasība saistībā ar līguma izpildes /garantijas laika garantijas nodrošinājumu ir rakstveidā jānosūta uz nodrošinājuma izsniedzēja juridisko adresi.

Maksājums tiks veikts piecu darba dienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas. Piegādātāja vai finanšu institūcijas izvirzītās pretenzijas, kā arī nekādi citi faktori nevar būt par iemeslu maksājuma aizkavēšanai.

Mēs neaizkavēsim maksājumu, un nekādā gadījumā neatkāpsimies no pienākuma veikt maksājumu. Par maksājuma izpildi mēs rakstiski informēsim Pasūtītāju, cik vien ātri tas būs iespējams.

Šis līguma izpildes /garantijas laika nodrošinājums ir spēkā uz šādu termiņu - _____________(nosaka attiecīgi saskaņā ar Līguma 6.punktu)____________ 
Nodrošinājuma saistības nevar tikt ierobežotas, atceltas vai grozītas par sliktu Pasūtītājam, balstoties uz citiem dokumentiem, interpretācijām vai citiem faktoriem. 

<amata nosaukums>		<paraksts>		<paraksta atšifrējums>
20....gada ”____.”______________	

